Ta'avale

O le Ta'avale (Igilisi: Car, Automobile) o se tu'aina Masini Faiafi e iai uili. O lea masini e aveina i luga o auala, nonofo ai le 1-8 tagata, e iai uili e 4, ma tele ona fa'aoga i le felauaiga o tagata i lo uta. E sili ma le 1 Piliona ta'avale i le lalolagi.

Sa fausia le masini auala i le 1769, ae na fa'aoga le afi ausa. I le 1808, sa fa'apipi le afi penisini i totonu o ia masini. E fatua o'o i le 1886, ona fa'avae ai se masini e ta'u o le ta'avale. Sa fa'aigoa lea ta'avale o le "Benz Patent-Motorwagen", ma sa fausia e le inisinia o "Carl Benz" i totonu o Siamani. I le Senituri 20, sa fa'ateleina le aofa'i o ta'avale i le lalolagi. O Amerika sa pitoisili ona fa'atauina lea mea i tausaga muamua, ae sa vaivai mana'oga o Europa ma isi pitonu'u se'ia o'o i le Taua Lona Lua a le Lalolagi (WWII). I taimi lenei e malosi a mana'oga mo ta'avale, ae maise a i atunu'u matitiva ma alamanuia.

O taʻavale e iai faʻatonuga mo le avetaʻavale, fa'apaka, malieina o pasese, ma ola o moli ese'ese. Mo le tele o tausaga, sa fa'afouina ma fa'aleleina faiga o ta'avale. I nei vaitaimi ua fa'aoga tekinolosi e pei o meapueata, ea malulu, komeputa tau folauga, ma letio. O le tele o ta'avale e ola i le afi suau'u, ae ua amata ona tele ta'avale e fa'aoga le eletise.

E iai itu lelei ma le lelei i le ta'avale. O mea le lelei e aofia ai le tau o le ta'avale, faiga o pepa, inisiua, penisi, ma tausiga. Mo sosaiete e le lelei le tau mo faiga auala, ma'imaina o fenua, poloka o auala, palapaina o le ea, leotele, ma le soifua maloloina o tagata. E pitoisili ona tele tagata e maliu talu ai le lavea o ta'avale. Ae peita'i, o mea e lelei e aofia ai le fe'avea'ina faigofie, tutoatasi o tagata ma e talafeagai. Mo sosaiete e lelei le mo su'ega galuega, lafoga mai totogina o ta'avale, ma le malaga ma fe'avea'ina o tagata. O le saoasaoa o le ta'avale ua sui ai le faiga o sosaiete.
Category:Taavale
Category:Masini